11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 388 της 3/20 Ιουν. 1961 (ΦΕΚ Α΄ 99) Περί εκτελέσεως του άρθρ. 8 του Ν.Δ. 4000/1959 περί καταστολής αξιοποίνων τινων πράξεων κλπ. Έχοντες υπ’ όψιν τας διατάξεις του άρθρ. 8 του Ν.Δ. 4000 της 23/31 Οκτ. 1959 «περί καταστολής αξιοποίνων τινων πράξεων κλπ.» προτάσει του Ημετέρου επί της Δικαιοσύνης Υπουργού και μετά γνωμοδότησιν του Συμβουλίου Επικρατείας υπ’ αριθ. 253 έτους 1961, απεφασίσαμεν και διατάσσομεν. Άρθρ.1.-Οι δυνάμει των διατάξεων του Ν.Δ.4000 της 23/31 Οκτ. 1959 «περί καταστολής αξιοποίνων τινων πράξεων» καταδικαζόμενοι τελεσιδίκως εκτίουσι την επιβληθείσαν εις αυτούς ποινήν υποβαλλόμενοι εις ιδιαιτέραν σωφρονιστικήν μεταχείρισιν κατά τα κατωτέρω οριζόμενα. α)Οι ηλικίας 18-21 έτους (συμπεπληρωμένου) εν τω αγροτικώ καταστήματι Κασσαβετείας. β)Οι ηλικίας 22 ετών και άνω εν κεχωρισμένω τμήματι των Φυλακών Κασσάνδρας. Άρθρ.2.-Οι κατά το προηγούμενον άρθρον κατάδικοι: 1.Αποτελούσιν ιδίαν ομάδα διαβιούντες άνευ ουδεμιάς επικοινωνίας μετά των άλλων κατηγοριών κρατουμένων, εφαρμοζομένου προγράμματος αυστηράς μεταχειρίσεως. 2.Στερούνται των επισκέψεων κατά τον πρώτον μήνα της κρατήσεως των. Ακολούθως δύνανται να δέχωνται μίαν κατά δεκαπενθήμερον μετά συγγενών μέχρι τρίτου βαθμού. Επίσης δύνανται ν’ αλληλογραφώσι μόνον μετά προσώπου του αυτού βαθμού συγγενείας. 3.Δεν δύνανται κατά τον πρώτον μήνα της κρατήσεώς των να προμηθεύονται είδη τροφίμων προς βελτίωσιν του συσσιτίου αυτών, εκτός αν επιβάλλωσι τούτο λόγοι υγείας. Άρθρ.3.-Το πρόγραμμα μεταχειρίσεως των περί ων πρόκειται καταδίκων καθορίζει ιδιαιτέρας ώρας πρωϊνής εγέρσεως και εσπερινής κατακλίσεως. Ασκούνται υπό τας διαταγάς ειδικευμένου υπαλλήλου εις γυμναστικήν επί μίαν τουλάχιστον ώραν και υποχρεούνται εις εντατικήν εργασίαν διακοπτομένην δια το μεσηβρινόν συσσίτιον επί μία ώραν. Εκπαιδεύονται κατά τας εσπερινάς διαθεσίμους ώρας εις μορφωτικά μαθήματα σκοπούντα εις την γραμματικήν εκπαίδευσιν των δεομένων τοιαύτης, εις την τεχνικήν αυτών κατάρτισιν και εις την ηθικήν και κοινωνικήν αυτών ανάπτυξιν. Κατά τας Κυριακάς και λοιπάς εξαιρεσίμους  ημέρας δια τους εκτίσαντας τρίμηνον εκ της  ποινής        των,       επιδείξαντας         δε       καλήν (Αντί για τη σελ. 84,03) Σελ. 84,03(α) Τεύχος Ε102-Σελ. 61 Ποινικός Κώδικας 8.A.α.9-11 διαγωγήν και συμμόρφωσιν εις το πρόγραμμα οργανούνται αθλητικαί εκδηλώσεις. Ο Διευθυντής και έτεροι υπάλληλοι οριζόμενοι υπό του Διευθυντού κατά τον χρόνον της εκπαιδεύσεως επικοινωνούσι κατ’ ιδίαν μετά των κρατουμένων προς νουθεσίαν. Ο Ιερεύς μεριμνά ιδιαιτέρως δια την θρησκευτικήν αγωγήν, ασκών το μέγιστον της δυνατής επ’ αυτών επιδράσεως. Άρθρ.4.-Οι επί τη βάσει των διατάξεων του αυτού ως άνω Ν.Δ. 4000/23/31 Οκτ. 1959 καταδικαζόμενοι τελεσιδίκως εις περιορισμόν εντός σωφρονιστικού καταστήματος (Ποινικόν περιορισμόν) έφηβοι ηλικίας 15-17 ετών εισάγονται εις ιδιαίτερον τμήμα του Αγροτικού Σωφρονιστικού Καταστήματος Πτυχίας και υποβάλλονται εις εντατικήν αγωγήν και εκπαίδευσιν, γραμματικήν και τεχνικήν, ασχολούμενοι εις ιδίας κατά το δυνατόν εργασίας. Σελ. 84,04(α) Τεύχος Ε102-Σελ. 62 8.A.α.11 Ποινικός Κώδικας 